Κατατακτήριες εξετάσεις Τμήματος Νοσηλευτικής

Η Συνέλευση του Τμήματος , αφού έλαβε υπόψη:

* Τις διατάξεις του άρθρου 15 παρ.5 του Ν.3404/2005
* Τις διατάξεις της Υπουργικής Απόφασης Φ2/121871/Β3/3-11-2005 (ΦΕΚ 1517/3-11-2005 Τεύχος Β’) σχετικά με την κατάταξη πτυχιούχων στην Τριτοβάθμια Εκπαίδευση
* Τις διατάξεις της Υπουργικής απόφασης Φ1/192329/Β3/16.12.2013(ΦΕΚ 3185, τ. Β’) «Διαδικασία κατάταξης πτυχιούχων Τριτοβάθμιας Εκπαίδευσης»,

**αποφασίζει ομόφωνα**

η κατάταξη πτυχιούχων ΑΕΙ και ΤΕΙ στο Τμήμα Νοσηλευτικής για το ακαδ. έτος 2017-2018 θα γίνει με εξετάσεις στα παρακάτω μαθήματα:

1. ***Φιλοσοφία της Νοσηλευτικής – Νοσηλευτικές θεωρίες***

**Εξεταστέα ύλη:**

Τι είναι φιλοσοφία, Σύγχρονα φιλοσοφικά ρεύματα, Φιλοσοφία και Νοσηλευτική, η επίδραση των σύγχρονων φιλοσοφικών ρευμάτων στην νοσηλευτική, Η νοσηλευτική γνώση: είδη γνώσης, Η φροντίδα στη νοσηλευτική: η φροντίδα ως έννοια, φροντίδα και συναίσθημα, φροντίδα και ενσυναίσθηση , Επισκόπηση της Θεωρίας στη Νοσηλευτική, Ανάπτυξη εννοιών, Ανάλυση και αξιολόγηση της θεωρίας. Μεγάλες θεωρίες. Θεωρίες μέσου επιπέδου, μικρές θεωρίες, Εισαγόμενες από άλλες επιστήμες θεωρίες, Εφαρμογές των νοσηλευτικών θεωριών στη νοσηλευτική πρακτική, έρευνα και διοίκηση.

Ενδεικτική βιβλιογραφία:

Mc Ewen, M., Wills, E. (2004): Νοσηλευτικές Θεωρίες. ΒΗΤΑ: Αθήνα.

Αποστολοπούλου, Ε. (1999): Θεωρίες της Νοσηλευτικής. Αθήνα

Fawcett, J. (1996): Pflegemodelle im Überblick. Hans Huber: Bern

1. ***Ανατομία Ι***

**Εξεταστέα ύλη:**

Εισαγωγή στην Ανατομία. Στοιχεία Ιστορίας της Ανατομίας. Γενικές ανατομικές έννοιες και όροι.

Αδρή τοπογραφία. Τοπογραφική και συστηματική προσέγγιση.

 Γενικό μέρος: Κυτταρική δομή, ιστοί, όργανα.

Ειδικό μέρος: Οστεολογία, συνδεσμολογία.

Συστήματα: Αναπνευστικό, κυκλοφορικό, πεπτικό, ουροποιητικό, γεννητικό.

Ενδεικτική βιβλιογραφία:

Drake, R., Vogl, W., Mitchell, A. (2007): GRAY’S Ανατομία, 2η Ελληνική Έκδοση, Εκδόσεις Πασχαλίδης, Αθήνα.

Κahle W., Leonhardt H., Platzer W.: Εγχειρίδια ανατομικής του ανθρώπου με έγχρωμο άτλαντα. 3 τόμοι. Ιατρικές εκδόσεις Λίτσας. Αθήνα.

Lippert, Η. (1993): Ανατομική, Κείμενο και Άτλαντας, Ελληνικοί και Λατινικοί όροι. 5η έκδοση, Εκδόσεις Παρισιάνος, Αθήνα.

Snell Richard. Κλινική ανατομική. 2 τόμοι. Ιατρικές εκδόσεις Λίτσας. Αθήνα. 1992

Μαλλιάρας Γεώργιος: Στοιχεία ανατομικής του ανθρώπου. Λάρισα 2005

 Χατζημπούγιας Ιωάννης: Στοιχεία ανατομικής του ανθρώπου. Θεσσαλονίκη. 2000

1. ***Φυσιολογία Ι***

**Εξεταστέα ύλη:**

Εισαγωγή στην έννοια της φυσιολογίας της λειτουργίας των συστημάτων του οργανισμού. Εισαγωγή και ανάλυση της λειτουργίας της μονάδας όλων των συστημάτων, του κυττάρου. Κατανόηση της παραγωγής και εξοικονόμησης ενέργειας σε κυτταρικό επίπεδο, για τη φυσιολογική λειτουργία όλων των συστημάτων ( μεταφορά μέσω μεμβρανών, ομοιόσταση κυττάρων, δημιουργία δυναμικών ενεργείας απαραίτητων για την έναρξη λειτουργιών). Λειτουργία μυϊκού συστήματος και νευρομυικής σύναψης. Φυσιολογία του αίματος. Φυσιολογία του καρδιαγγειακού συστήματος. Φυσιολογία του Αναπνευστικού συστήματος. Φυσιολογία των νεφρών.

Ενδεικτική βιβλιογραφία:

Chatterjee K, Rame JE: Systolic heart failure: chronic and acute syndromes. Crit Care Med. 2008 Jan;36(1 Suppl): S. 44-51

Gregg RE, Zhou SH, Lindauer JM, Helfenbein ED, Giuliano KK.: What is inside the electrocardiograph?, J Electrocardiol. 2008 Jan-Feb;41(1):8-14. Review.

Hanson MA, Gluckman PD.: Developmental origins of health and disease: new insights, Basic Clin Pharmacol Toxicol. 2008 Feb;102(2):90-3. Review.

Hansen T.H., Koeppen B.M: “Netter’s Atlas of Human Physiology”, Medimedia USA, Inc. 2002.

Κουτσιλιέρης Μ. και συν: « Άτλας Βασικών Ιατρικών Επιστημών – Φυσιολογία του ανθρώπου », εκδόσεις Πασχαλίδης, Αθήνα, 2004.

McGeown, J.G. : “Physiology”, Churchill Livingstone, 1997

Μολυβδάς Π.Α και συν. : “Συνοπτική Φυσιoλογία του ανθρώπου”, εκδόσεις Πασχαλίδη, Αθήνα, 2000

Sharma G, Goodwin J.: Effect of aging on respiratory system physiology and immunology, Clin Interv Aging. 2006;1(3):253-60. Review.

Οι αιτήσεις και τα δικαιολογητικά των πτυχιούχων υποβάλλονται στο Τμήμα από 1-15 Νοεμβρίου κάθε ακαδ. έτους.

Οι κατατακτήριες εξετάσεις διενεργούνται κατά το διάστημα 1-20 Δεκεμβρίου κάθε ακαδ. έτους.